### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. maj 2023 har vedtaget Magistratens foranstående indstilling af 15. maj 2023.

Lone Thygesen og Britta Schmidt fra Enhedslisten de Rød-Grønne og Gustav Dam kunne ikke tiltræde indstillingen og ønskede følgende mindretalsudtalelse medsendt:

”Enhedslisten og Gustav Dam (UFP) kan ikke tilslutte sig lokalplanen, da hverken byggeri, parkering, regnvandsbassin eller udvidelse af vej med øget trafik bør anlægges i sårbart grundvandsområde.

Eneste måde at sikre rent drikkevand på er at etablere en grundvandspark, der omfatter Bispemarken.

Der bør udarbejdes ny lokalplan med alternativ placering af hallen, udenfor sårbart drikkevandsområde hvor der er væsentlig mindre belastning for lokalområdet, naturen og grundvandsressourcerne.”

Magistratsafdelingen for Teknik og Miljø udarbejder notat.

Der gives begrænset mulighed for foretræde for Teknisk Udvalg.

Lone Thygesen bad efterfølgende den 25. maj 2023 om, at følgende kommentar blev tilføjet sagen: ”Lokalplanen bør ikke sendes i hørring før den har været behandlet af Teknisk Udvalg med foretræder, samt at der foreligger en udtalelse fra [adresse].”

###

Offentlig fremlæggelse af forslag til Lokalplan 1193, Multihal ved [adresse] i [adresse] og Tillæg 140 til Kommuneplan 2017.

### Resume

Lokalplan 1193 gælder for et område i den nordlige del af [adresse] ved [adresse] og eksisterende idrætsanlæg.

Området er ca. 2,3 ha, kommunalt ejet og beliggende i byzone. Lokalplanområdet anvendes ved lokalplanens udarbejdelse som landbrugsareal.

Bygherre ønsker at opføre en multihal for at skabe bedre forhold og mere kapacitet for idrætten i lokalsamfundet.

Lokalplanen muliggør byggeri i op til 12 meter med et samlet maksimalt bruttoetageareal på 6.000 m2. Lokalplanen sikrer, at arealerne omkring hallen etableres som aktivitetsområde, grønt område med regnvandshåndtering samt for- og ankomstplads herunder parkering.

Marlene Jeppesen er ikke i overensstemmelse med kommuneplanens rammer. Den ledsages derfor af et kommuneplantillæg, der udlægger området til offentlige formål i form af idrætsanlæg og kulturelle aktiviteter.

Det er en forudsætning for byggeriet, at [adresse] udvides.

I den forudgående offentlige høring er der modtaget i alt 206 bemærkninger. Svarene omhandlede primært for- og imod placering af multihallen, trafikale forhold, bekymringer om støj, bygningsvolumen herunder højde og størrelse.

### Beslutningspunkter

Det indstilles, at

forslag til Lokalplan 1193 godkendes til offentlig fremlæggelse,

forslag til Tillæg 140 til Kommuneplan 2017 godkendes til offentlig fremlæggelse,

bemærkninger fra den forudgående offentlige høring besvares som det fremgår af indstillingens afsnit 5.4,

der afsættes kommunale midler til udvidelse af [adresse] og andre trafikreguleringer i [adresse] for trafikal infrastruktur for 2024-27.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 15-05-2023

Isabella Søndergaard: 7

Fremsendes til [adresse] med bemærkning, at Magistraten i mødet den 15. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 2. maj 2023.

Rådmand Michael Krogh var forhindret i at deltage i sagens behandling.

Gustav Dam og Gustav Holst tog forbehold.